Temeljem članka 13. Zakona o pravu na pristup informacijama (NN br. 25/13) te članka 49. Statuta Grada Makarske („Glasnik Grada Makarske“, br. 8/09, 13/09, 2/13 i 9/13 – pročišćeni tekst) gradonačelnik Grada Makarske, dana 18. svibnja 2015.g., donosi

**ODLUKU  
O IMENOVANJU SLUŽBENIKA ZA INFORMIRANJE**

Članak 1.

Ovim Odlukom imenuje se Službenik za informiranje u Gradskoj upravi Grada Makarske kao jedinici lokalne samouprave.  
 Službenik za informiranje službena je osoba mjerodavna za rješavanje ostvarivanja prava na pristup informacijama.

Članak 2.

Službenicom za informiranje imenuje se Ivana Pleić, stručna suradnica za odnose s javnošću i protokol, u Uredu gradonačelnika Grada Makarske.

Članak 3.

Službenik za informiranje:

* obavlja poslove rješavanja pojedinačnih zahtjeva i redovitog objavljivanja informacija, sukladno unutarnjem ustroju,
* unaprjeđuje način obrade, klasificiranja, čuvanja i objavljivanja informacija koje su sadržane u službenim  dokumentima koji se odnose na rad Gradske uprave Grada Makarske kao jedinice lokalne samouprave,
* osigurava neophodnu pomoć podnositeljima zahtjeva u svezi s ostvarivanjem prava utvrđenih Zakonom o pravu na pristup informacijama,
* obavlja i druge poslove utvrđene Zakonom o pravu na pristup informacijama i propisima koji su doneseni na temelju tog Zakona.

Članak 4.

Za davanje usmenih ili pismenih informacija prema javnosti, a koje posjeduje, kojima raspolaže ili koje nadzire Grad Makarska, određuje se gradonačelnik Grada Makarske ili po njegovom ovlaštenju, zamjenici gradonačelnika, predstojnica Ureda gradonačelnika, pročelnici upravnih odjela i voditelj Pogona za obavljenje komunalnih djelatnosti Grada Makarske.

Članak 5.

Službenik za informiranje poduzima sve radnje i mjere potrebne radi urednog vođenja Registra informacija, a za što je neposredno odgovoran gradonačelniku Grada Makarske, kao čelniku tijela javne vlasti.

Članak 6.

Ovom Odlukom stavlja se van snage Rješenje o imenovanju službenika za informiranje klasa:030-02/12-20/01, ur.broj:2147/05-04-12/1-12-1 od 10. veljače 2012.godine i dostaviti će se Povjereniku radi upisa u Registar službenika za informiranje.

Članak 7.

Ovo Odlukom stupa na snagu danom donošenja i objavit će se u Glasniku Grada Makarske.

GRADONAČELNIK

Tonći Bilić,ing.,v.r.

KLASA: 030-02/12-20/01

URBROJ: 2147/05-04-12/1-15-3

Makarska, 18. svibnja 2015.g.